Karin Uuselu	Teie: 20.05.2025 nr 2.2-9/25/1402-3	
Andmekaitse Inspektsioon	
Tatari 39	
10134 TALLINN	Meie: 19.06.2025 nr F3-2/161 - 2	

	
	
Vastuskiri		

Austatud Karin Uuselu	

Tänan Teid selgituste eest, mis puudutavad avaliku sektori töölepinguliste teenistujate palgaandmete avalikustamist.
Omalt poolt soovin siiski tähelepanu juhtida, et Tallinna Linnavolikogu Kantselei on oma teenistujate palgaandmete avalikustamisel lähtunud avaliku teenistuse seaduses (ATS) ette nähtud korras.
ATS § 65 lõige 4 sätestab, et ametnike töötasude avalikustamise kohustus laieneb ka ATS § 7 lõikes 6 nimetatud isikute töötasu ning tööülesannetest tuleneva muu tulu avalikustamisele. Kõik töölepingulised teenistujad, kelle palgaandmed Tallinna Linnavolikogu Kantselei avaliku teenistuse kesksel veebilehel avalikustamiseks esitas, täidavad volikogu esimehe või aseesimehe või fraktsiooni juures abistavaid või nõustavaid ülesandeid, ehk ATS § 7 lõikes 6 nimetatud töökohti, millele ATS § 65 lõige 4 järgi laieneb töötasude avalikustamise kohustus. Antud teenistujate seotust volikogu juhtide või fraktsioonidega on võimalik üheselt välja lugeda ka nende ametinimetustest, mis lisaks teenistujate nimele ja töötasule Rahandusministeeriumi kodulehel avalikustati (tabeli lahter „Ametikoht“).

Lugupidamisega	

	
(allkirjastatud digitaalselt)	
Keiu Friedenthal	
kantselei juhataja